Je Renaut, fiz çay en arriers Thiebaut, chevalier, de Salins, diz de Flagey, fais savoir à touz... que je, de ma pure volunté, ay vendu et quitté à noble baron Jehan, conte de Bourgoigne et signour de Salins, et à ses hoirs permaignablement, Nicholier, mon home, de Deserviler, et tout son tenement, en muebles et non muebles, pour douze livres d’estevenans, desquex je me tieng pour paiez, et les ai receu en bons deniers nombrez. Et ay promis et promet audit conte et à ses hoirs de la dessusdite vendue porter loial garandie contre toutes genz. En tesmoignaige de laquel chose, li chapitres de l’yglise de Saint-Michiel de Salins a mis son seal pendant en ces presentes lettres. Ce fut fait en l’an de l’incarnation Nostre Signour qui corroit par mil CC et sexante, ou mois de joing.